Projektas

**Rokiškio rajono savivaldybės taryba**

**s p r e n d i m a s**

**Dėl pritarimo viešosios įstaigos rokiškio rajono ligoninės projektUI** **„SVEIKATOS PRIEŽIŪROS PASLAUGŲ PRIEINAMUMO GERINIMAS NEĮGALIESIEMS“ IR dalinio JO FINANSAVIMO**

2017 m. birželio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos apsaugos ministro 2017m. gegužės 31 d. įsakymu Nr. V-633 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtrauktiems didinimas ir kova su skurdu“ įgyvendinimo priemonės Nr. 08.1.3.-CPVA-V-607 „Sveikatos priežiūros paslaugų prieinamumo gerinimas neįgaliesiems“ iš Europos Sąjungos struktūrinių fondų lėšų siūlomų bendrai finansuoti valstybės projektų sąrašo Nr.2 patvirtinimo bei VšĮ Rokiškio ligoninės 2017 m. birželio 12 d. raštu Nr. S-540 „Dėl paraiškai reikalingų dokumentų pateikimo“, Rokiškio rajono savivaldybės taryba n u s p r e n d ž i a:

1. Pritarti VšĮ Rokiškio rajono ligoninės projekto „VšĮ Rokiškio rajono ligoninės pastato pritaikymas neįgaliesiems“ paraišką pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtrauktiems didinimas ir kova su skurdu“ įgyvendinimo priemonę Nr. 08.1.3.-CPVA-V-607 „Sveikatos priežiūros paslaugų prieinamumo gerinimas neįgaliesiems“ paraiškos teikimui paramai gauti ir projektui įgyvendinti.

2. Užtikrinti VšĮ Rokiškio ligoninės projekto „Sveikatos priežiūros paslaugų prieinamumo gerinimas neįgaliesiems“ dalinį savivaldybės finansavimą 2018–2019 metais, padengiant netinkamas finansuoti, tačiau projektui įgyvendinti būtinas išlaidas ir tinkamas finansuoti išlaidas, kurių nepadengia projekto finansavimas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Gražina Švanienė

**SPRENDIMO PROJEKTO ,,Dėl pritarimo viešosios įstaigos rokiškio rajono ligoninės projektUI** **„SVEIKATOS PRIEŽIŪROS PASLAUGŲ PRIEINAMUMO GERINIMAS NEĮGALIESIEMS“ IR dalinio JO FINANSAVIMO**

**AIŠKINAMASIS RAŠTAS**

2017 m. birželio 14 d.

Rokiškis

**Parengto sprendimo projekto tikslai ir uždaviniai.** Šiuo sprendimo projektu siūloma pritarti teikti VšĮ Rokiškio ligoninės projekto „VšĮ Rokiškio rajono ligoninės pastato pritaikymas neįgaliesiems“ paraišką ES paramai gauti ir numatyti savivaldybės tarybos finansinius įsipareigojimus.

**Šiuo metu esantis teisinis reglamentavimas.** Lietuvos Respublikos sveikatos apsaugos ministro 2017 m . gegužės 31 d. įsakymu Nr. V-633 patvirtintas 2014–2020 metų Europos Sąjungos fondų investicijų veiksmų programos 8 prioriteto „Socialinės įtrauktiems didinimas ir kova su skurdu“ įgyvendinimo priemonės Nr. 08.1.3.-CPVA-V-607 „Sveikatos priežiūros paslaugų prieinamumo gerinimas neįgaliesiems“ iš Europos Sąjungos struktūrinių fondų lėšų siūlomų bendrai finansuoti valstybės projektų sąrašas Nr.2.

**Sprendimo projekto esmė ir tikslai.** Rokiškio rajono savivaldybė gavo VšĮ Rokiškio ligoninės raštą 2017-06-13 GD-5.28-2295, kuriame nurodyta, kad, vadovaujantis 2014–2020 metų Europos Sąjungos fondų investicijų veiksmų programos 8 prioriteto „Socialinės įtrauktiems didinimas ir kova su skurdu“ įgyvendinimo priemonės Nr.08.1.3.-CPVA-V-607 „Sveikatos priežiūros paslaugų prieinamumo gerinimas neįgaliesiems“ iš Europos Sąjungos struktūrinių fondų lėšų siūlomų bendrai finansuoti valstybės projektų sąrašu Nr.2, patvirtintu Lietuvos Respublikos sveikatos apsaugos ministro 2017 m. gegužės 31 d. įsakymu Nr. V-633, projektą įgyvendinanti savivaldybė turi priimti sprendimą dėl finansinių įsipareigojimų.

VšĮ Rokiškio ligoninės pastatas statytas 1988 m. pagal tuo metu galiojusius reikalavimus, dėl šios priežasties jis iš esmės nepritaikytas neįgaliųjų poreikiams, žmonių su negalia reikmėms. Tai riboja neįgaliųjų asmenų galimybes patekti į sveikatos įstaigą, didina socialinę atskirtį, neigiamai veikia sergamumo rodiklius. Pagrindinė pastato pritaikymo neįgaliesiems problemos yra šios: pagrindinis įėjimas neturi panduso, pagrindinis ir priėmimo-skubios pagalbos skyriaus įėjimai turi varstomas duris, kurios dėl priešgaisrinių reikalavimų atsidaro į išorę. Laiptų aikštelėje esant neįgaliojo vežimėliui jų atidaryti neįmanoma, ligoninėje modernizuota tik dalis liftų, kurie dėl didelio užimtumo ir dislokacijos daugiausia yra naudojami pacientų lovoms ir kroviniams vežti, ne visuose aukštuose ir skyriuose nėra neįgaliesiems pritaikytų san. mazgų, koridoriuose nėra sieninių turėklų, skirtų judėjimo, regos negalią turintiems asmenims. **Projekto įgyvendinimui numatoma gauti 2018 m. 120 tūkst. Eur ES paramos. Tačiau pagal projektų finansavimo sąlygų aprašą, projekto vykdytojas** įsipareigoja padengti netinkamas finansuoti, tačiau projektui įgyvendinti būtinas išlaidas ir tinkamas išlaidas, kurių nepadengia projekto finansavimas, jei tokių atsirastų . VšĮ Rokiškio r. ligoninė prašo steigėjo – Rokiškio r. savivaldybės tarybos užtikrinti tokių išlaidų padengimą iš savivaldybės lėšų. Pagal pateiktą VšĮ Rokiškio r. ligoninės informaciją, tokių išlaidų suma šiuo metu nepateikta, išlaidos nedetalizuotos.

**Kokių rezultatų laukiama.** Įgyvendinusprojektą busišspręstos problemos, kurios trukdo nepritaikytais laiptais patekti į VšĮ Rokiškio rajono ligoninę negalią turintiems ligoniams.

**Galimos pasekmės priėmus siūlomą tarybos sprendimo projektą:**

t**eigiamos –** bus pagerinta VšĮ Rokiškio ligoninės fizinė infrastruktūra (pastato) pritaikant specialiesiems neįgaliųjų poreikiams.

**neigiamos –** nenumatomos.

**Finansavimo šaltiniai ir lėšų poreikis:** sprendimui įgyvendinti bus panaudotos ES struktūrinių fondų lėšos. Projektas bus vykdomas nuo 2018 m. sausio mėn. iki 2019 m. gruodžio mėn. Jei atsirastų netinkamų finansuoti išlaidų ar tinkamos finansuoti išlaidos viršytų gautą ES finansavimą, savivaldybei tektų šias išlaidas dengti iš savo biudžeto.

**Antikorupcinis vertinimas.**

Sprendimo projektui nereikalingas antikorupcinis vertinimas.

Strateginio planavimo ir investicijų skyriaus

vyriausioji specialistė Gražina Švanienė